b'\n_START_ARTICLE_\nElektroninis dalyvavimas\n_START_PARAGRAPH_\nElektroninis dalyvavimas, el. dalyvavimas, e-dalyvavimas \xe2\x80\x93 informacini\xc5\xb3 technologij\xc5\xb3 naudojimas gerinant abipus\xc4\xaf pilie\xc4\x8di\xc5\xb3 ir vald\xc5\xbeios dalyvavim\xc4\x85 sprendim\xc5\xb3 pri\xc4\x97mimo procesuose, \xc4\xafgalinant pilie\xc4\x8dius bendrauti ir bendradarbiauti su sprendim\xc5\xb3 pri\xc4\x97m\xc4\x97jais pasitelkdami el. komunikacijos priemones._NEWLINE_Europos Parlamento teigimu, e-dalyvavimas tai \xc4\xafvair\xc5\xabs instrumentai, padedantys pilie\xc4\x8diams dalyvauti savivaldoje ir \xc4\xafsitraukti \xc4\xaf politini\xc5\xb3 sprendim\xc5\xb3 pri\xc4\x97mimo procesus. Tokiais instrumentais laikomi vie\xc5\xa1i konsultacij\xc5\xb3 forumai, e-peticijios, e-apklausos, e-skund\xc5\xb3 ir prane\xc5\xa1im\xc5\xb3 apie pa\xc5\xbeeidimus teikimas.\n_START_SECTION_\nLietuva\n_START_PARAGRAPH_\nLietuva pagal Jungtini\xc5\xb3 Taut\xc5\xb3 skai\xc4\x8diuojam\xc4\x85 elektronin\xc4\x97s vald\xc5\xbeios i\xc5\xa1pl\xc4\x97tojimo indeks\xc4\x85 2018 m. u\xc5\xbeima 40 viet\xc4\x85 i\xc5\xa1 193 pasaulio valstybi\xc5\xb3, o pagal pilie\xc4\x8di\xc5\xb3 e-dalyvavimo indeks\xc4\x85 priskiriama prie pa\xc4\x8dio auk\xc5\xa1\xc4\x8diausio indekso (daugiau nei 0,75)._NEWLINE_Lietuvoje yra e-peticij\xc5\xb3 portalas www.peticijos.lt, kuriame peticijos suskirstytos pagal temas (aplinkosauga, \xc5\xa1vietimas, sportas, \xc5\xbeiniasklaida, ekonomika ir verslas, sveikatos apsauga, vald\xc5\xbeia ir politika, \xc5\xbemogaus teis\xc4\x97s). Taip pat nacionaliniu mastu gyventojai gali komunikuoti su vald\xc5\xbeia per tinklalap\xc4\xaf www.e.pilietis.lt Svetain\xc4\x97je sudarytos galimyb\xc4\x97s pilie\xc4\x8diams kreiptis \xc4\xaf vyriausyb\xc4\x97s valdymo srities institucijas.'